
[bookmark: _Hlk190358472][bookmark: _Hlk177976898]ATSAKYMAI Į KLAUSIMUS DĖL VIEŠOJO PIRKIMO „RENGINIŲ ORGANIZAVIMO PASLAUGOS“ (CVP IS ID 1237195) DOKUMENTŲ
2025-02-28
[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „Renginių organizavimo paslaugos“ (CVP IS ID 1237195) atviro (supaprastinto) konkurso būdu (toliau – Pirkimas), 2024-02-28 CVP IS priemonėmis gavo tiekėjo klausimus.
CPO LT viešojo pirkimo komisija (toliau – Komisija), vadovaujantis Lietuvos Respublikos viešųjų pirkimų įstatymo 36 str. 5 d. ir Pirkimo dokumentų Bendrųjų sąlygų 5.2 p., teikia atsakymus į gautus klausimus.

	1.
	Ar galėtumėte patikslinti reikalavimus projekto ir kūrybos vadovams? 
Kvalifikacijos reikalavimuose (5 PRIEDAS KVALIFIKACIJOS REIKALAVIMAI) nėra nurodyta ar tai privalo būti du skirtingi specialistai ar abu pirkimo reikalavimus gali išpildyti tas pats asmuo. 
Ar gali būti projektų vadovas tuo pačiu ir kūrybos vadovu, jei atitinka šiems specialistams keliamas sąlygas (reikalavimus)?
	Specialiųjų pirkimo sąlygų 5 priedo „Kvalifikacijos reikalavimai“ 2 p. nurodyta, kad „Tas pats specialistas gali būti teikiamas į daugiau nei vieną specialisto poziciją, jeigu Tiekėjo siūlomas specialistas atitinka daugiau nei vienai specialisto pozicijai keliamus reikalavimus.
Kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis specialistas (tiekėjas negali siūlyti kelių asmenų, kurie kartu atitiktų specialistui keliamus reikalavimus, tačiau kiekvienas atskirai šių reikalavimų netenkintų).“
Atsižvelgiant į tai, informuojame, kad tas pats asmuo gali būti ir projektų vadovas, ir kūrybos vadovas.  

